ТД на НАП Велико Търново

Териториална дирекция на НАП Велико Търново се намира в централната част на града с административен адрес: площад „Център“ №2, телефон 062 617103. Разположена е на територията на бившето военно училище в сградата на Областна администрация гр. Велико Търново. Отстояща е на около 500 метра в посока север по улица „Христо Ботев“ от автогара „ЮГ“, която е основната транспортна точка на междуградския автобусен превоз. Тук се помещават и други институции, като териториалното поделение на Националния осигурителен институт и Агенцията за социално подпомагане. В непосредствена близост е пети корпус на Великотърновски университет „Св. Св. Кирил и Методий“ и известните емблематични за града ходели „Етър“ и „Интерхотел – Велико Търново“ В рамките на петминутно придвижване пеша се достига до административните сгради на Общината, Регионалната здравноосигурителна каса и Централната поща.

Най-близки автобусни спирки са:

спирка „Летен театър“ с автобуси №1, 2;

спирка „Община Велико Търново“ с автобуси №1, 2, 4, 5, 9, 10, 13, 20, 30, 40, 50, 70, 110;

спирки „Музикално драматичен театър Константни Кисимов 1и 2“ с автобуси №1, 2, 4, 5, 9, 10, 13, 20, 40, 50, 70, 110;

спирка „Централна поща“ с автобус №3

Придвижването от спирките до офиса на НАП е по улица „Христо Ботев“ до входа на бившето военно училище, разположен точно срещу сградата на хотел „Етър“. От входа до сградата на НАП движението е по циментови алеи, оградени с антипаркинг колчета. Преминава се покрай входа на пети корпус на Великотърновския университет, паркинг за автомобили и тревни площи, като се достига до алея, водеща към входа за НАП. Възможно е по алеята да има паркирани автомобили. В непосредствена близост има обособени 2 бр. паркоместа за хора с увреждания. Входът се намира в западната част на сградата на Областна администрация. Пред него има 6 броя стъпала и площадка. В дясно е обособена рампа за движение на колички. В ляво от входа след 4 бр. стъпала се намира гише за информация, охрана и площадка с двукрила врата, след която се намира фоайе. Там се разполагат: в вляво - офис на банка, в дясно - коридор, два броя асансьори и стълби за горните етажи. В посока срещу входа се намира врата към салона за обслужване на клиенти на НАП, до който се достига през малко фоайе, стълбище с 5 бр. стъпала и рампа. В салонът има поредица от остъклени офиси, подредени в дясно, като първият от тях е обособен за обслужване на клиенти в неравностойно положение.